15 ianuarie: 
Sf. Pavel 


Tebeul 
(1341) 


Awva Antonie a 
văzut în văzduh 
cetele îngerești și 
soboarele proro- 
cilor și ale apos- 
tolilor, iar în mij- 
loc era sufletul 
Sfântului Pavel 
Tebeul, mai curat 
decât soarele, 
suindu-se spre 
cer. 


15 ianuarie: 


Sf. loan 
Colibașul 
(1450) 


„Din pruncie _iu- 
bind cu căldură 
pe Domnul, lu- 
mea și cele fru- 
moase ale lumii 
ai părăsit și ai si- 
hăstrit în chip de- 
săvârșit; ţi-ai ri- 
dicat coliba îna- 
intea porţilor pă- 
rinţilor tăi; zdro- 
bit-ai cursele 
demonilor, prea- 
fericite; pentru 
aceasta pe tine, 
Preacuvioase Pă- 
rinte loan, Hris- 
tos după vredni- 
cie te-a  prea- 
mărit.” 


ANUNŢURI 





Se reia rânduiala săvârşirii 
parastaselor, având a-i pomeni la 40 de 
zile pe prunca Sara-Anamaria, Dan 
Antoci, dar şi la 9 zile pe sora Lidia, 
cea adormită în prima zi a acestui an. 
Despre ea am aflat că într-un fel a dus o 
viaţă apropiată de cea a nebunilor 
pentru Hristos, întrucât a ales de 
bunăvoie sărăcia, pentru a avea mai 
mare libertate şi a trăi mai aproape de 
Dumnezeu. Dumnezeu să-i odihnească! 


ŞTIRI 





* În 2020, aproape 43 de milioane de copii au 
fost ucişi prin avort. Prin comparaţie, bolile 
infecțioase au ucis 13 milioane de oameni, 
cancerul a făcut 8,2 milioane de victime, 
fumatul 5,1 milioane, consumul de alcool 2,5 
milioane, noul coronavirus 1,8 milioane, iar 
accidentele rutiere 1,4 milioane. Astfel, 
statisticile arată că avortul a ucis anul trecut mai 
mult decât cancerul, malaria, SIDA, fumatul, 
alcoolul, pandemia de Covid-19 şi accidentele de 
maşină la un loc. 


«+ La Catedrala Patriarhală a fost proclamat Anul 
omagial al pastorației românilor din afara 
României şi Anul comemorativ al celor 
adormiţi în Domnul; valoarea liturgică şi 
culturală a cimitirelor în Patriarhia Română. 
Patriarhul a prezentat icoana reprezentativă a 
Anului omagial 2021 şi a motivat întrebuinţarea 
acesteia. În icoană apar trei sfinţi care s-au 
născut pe teritoriul ţării noastre, dar care au 
mers în afara ţării în misiune duhovnicească: Sf. 
Cuvios loan Casian, hirotonit diacon de Sfântul 
Ioan Gură de Aur, originar din Dobrogea; a trăit 
la sfârşitul secolului al IV-lea. Sf. Cuvios 
Dionisie Exiguul care a trăit la sfârşitul secolului 
al V-lea, fiind părintele caledarului creştin. Sf. 
Cuvios loan Iacob de la Neamţ, care a trecut la 
Domnul în anul 1960, în pustia Hozevei din 
Ţara Sfântă, moaştele sale fiind descoperite 
intacte 20 de ani mai târziu, în 1980. El a scris 
aceste versuri: 


Fii pribegi ai ţării mele / Necăjiţi între străini / 
Nu uitaţi menirea voastră / De Români şi de 





Florile iernii 








Aşteptăm întrebările, sugestiile şi eventualele 


colaborări pe adresa 


Numărul 1 (XX) 


10 ianuarie: 


Sf. Grigorie 
de Nyssa 
(1396), 


fratele Sf. 
Vasile cel 
Mare. 


„Fiecare din 
noi este pic- 
torul propriei 
sale vieţi. Su- 
fletul nostru 
e ca o pânză; 
virtuțile sunt 
culorile; lisus 
Hristos este 
modelul pe 
care trebuie 
să-L pictăm.” 





Ce căutăm în Noul An? 


Cuvânt al Sfântului Iustin Popovici 





Îsi de Anul Nou... Ce 
este această noapte, ce este cli- 
pa, ce este ora, ce este timpul? 
Oare ce numim noi, oamenii, 
timp? Timpul, acesta este un 
râu imens în josul căruia 
Domnul a împins tot ceea ce a 
creat: cerul, soarele, stelele, 
pământul, oamenii de pe el, 
fiecare lucru, fiecare fiinţă. 
Toate acestea le-a împins în 
josul şuvoiului timpului. În- 
cotro curge acest râu, încotro 
ne poartă, încotro mergem 
purtaţi de șuvoiul acestui râu 
de nestăvilit pe care noi îl 
numim timpul? 


Timpul. Ce este timpul? Tim- 
pul este intrarea în veșnicie. 
De aceea este timpul nespus 
de important pentru noi, im- 


portant ca şi veşnicia în 
cealaltă lume. De aceea este fi- 
ecare zi foarte importantă în 
uiața noastră, fiecare noapte; 
nu, fiecare clipă, căci de fiecare 
clipă depinde veşnicia noastră. 
Da, timpul este intrarea în veş- 
nicie. Aceasta este, fraţilor şi 
surorilor, concepția evanghe- 
lică a timpului. Înțelegerea 
timpului de către Hristos. 
Timpul ne este dat ca prin el să 
câştigăm veşnicia. Iată, o astfel 
de semnificaţie are timpul. 


Biserica în această lume nu 
este nimic altceva decât un 
atelier dumnezeiesc în care 
timpul se transformă în veş- 
nicie, atelier dumnezeiesc 
care ne învaţă înţelepciunea, 
pentru ca fiecare zi să o trans- 
formăm în veşnicie, fiecare 
clipă proprie să o umplem cu 


10 ianuarie 2021 








ceea ce este veșnic, de la în- 
ceput până în ziua de azi şi din 
ziua de azi până la 
Înfricoşătoarea Judecată şi în 
toată veşnicia. Biserica lui 
Hristos este un atelier dum- 
nezeiesc care transformă 
timpul în veșnicie. 


Aţi auzit cuvintele Mân- 
tuitorului, din Evanghelia de 
Anul Nou. El spune: „Am 
venit să propovăduiesc anul 
plăcut Domnului” (Luca 4, 19). 
Acesta este anul care a început 
atunci și niciodată nu se mai 
întrerupe, anii care vor dăinui. 
Acesta este timpul care se 
transformă în  veşnicie. 
Domnul Hristos a binecu- 
vântat timpul, l-a umplut de 
Sine şi l-a umplut veşnic şi de 
veșnicie. (continuare în pag. 2) 


Evanghelia duminicii (Matei IV, 12-17) 





„De atunci a început lisus să propovăduiască şi să 
spună: Pocăiţi-vă, căci s-a apropiat împărăția 


cerurilor.” (Matei, 4, 17) 


„Căci Eu nu voiesc moartea păcătosului, zice Domnul 
Dumnezeu; întoarceţi-vă deci și trăiţi!” (lezechiel 18, 32). 
Cuvântul este de-a dreptul grav. Căci altfel, fără această 
întoarcere, e primejdia morţii însăşi. Observaţi legatura 


profetul. Ce-a însemnat, atunci, păcatul? Și aici trebuie 
spus cu tărie şi de neclintit: păcatul a însemnat schim- 


barea sensului existenţei noastre. Dacă vreţi, cu un ter- 
men folosit în ştiinţă, schimbarea gravitaţiei. Căderea a 


însemnat schimbarea sensului existenţei noastre; în loc de 
gravitația către originea noastră, către Ziditorul nostru... și 
Părinţii au tâlcuit adânc: a nu-ţi cunoaşte originea și sensul 
existenței tale, aceasta înseamnă păcat, stri-ăciune și 


Creștini! revista.maximina (0 gmail.com sau la tel. 
0734.194.372. Mulţumim tuturor pentru 
rugăciuni şi ajutor financiar. 


între pocăință şi viaţă. Atunci, în adânc: Intoarceţi-vă la moarte. De aceea a zis Profetul: întoarceţi-vă ca să trăiţi. 


Dumnezeu și Eu mă voi întoarce către voi, zice iarăși | | | 
Părintele Constantin Galeriu 





(continuare din pag. 1) 


De când a coborât în lumea noastră pă- 
mântească şi a intrat în acest torent, în 
acest râu al timpului, a luat naştere anul 
plăcut Domnului. Nouă ne sunt date pu- 
teri dumnezeieşti, ca noi, oamenii, mici şi 
săraci, să putem umple pe pământ, zilele și 
nopţile noastre, sufletele noastre și ființa 
noastră cu ceea ce este veşnic, cu ceea ce 
este al lui Hristos, cu ceea ce este ceresc. 
Un asemenea dar ne-a adus Domnul no- 
uă, oamenilor. 


Aceasta este ziua pe care a făcut-o Domnul 
(Psalmul 117, 24). Atunci, prin biruinţa a- 
supra morţii, prin biruinţa asupra dia- 
volului, prin dreptatea asupra păcatului ne 
-a dăruit Viaţa veşnică, nemurirea. De ace- 
ea este acea zi pe care a făcut-o Domnul, 
ziua care a început de la Înviere şi durează 
veșnic, prin toată veşnicia, pentru fiecare 
om pe pământ, pentru fiecare ființă ome- 
nească. De la Naşterea Domnului Hristos 
în această lume, de la Învierea Sa nu mai 
există nicio îndreptăţire. Fiecare zi este zi- 
ua mântuirii, căci este aici, în mijlocul nos- 
tru, Domnul Hristos Cel Înviat, şi deasupra 
noastră și în jurul nostru şi pretutindeni. 
Pretutindeni în toată lumea este Domnul 


Hristos Înviat, fără de moarte! Omule, 
atunci de ce zăboveşti? Pentru tine fiecare 
Zi este ziua mântuirii. 


Fiecare zi este ziua mântuirii. Nu numai 
aceasta, fiecare clipă este ziua mântuirii. 
Amintiţi-vă de tâlharul de pe cruce (Luca 
23, 42-44). În momentul în care s-a pocăit, 
pentru el a luat naştere nu numai ziua, nu 
numai anul, nu numai mii de ani, ci în- 
treaga veșnicie. Ce s-a în-tâmplat cu 
Zaheu? În acea zi în care a intrat Domnul 
în casa sa, atunci când în sufletul lui Zaheu 
s-a întâmplat o mare transfigurare prin în- 
tâlnirea cu Domnul, ce a devenit acea zi 
pentru el? (Luca 19, 2-9) Veşnicia, veșnicia 
lui, nu numai mii de ani. Căci de atunci el 
şi-a rânduit întreaga sa viaţă întru veșnicie, 
a mers după Domnul şi a dobândit Viaţa 
veşnică. Tot aşa se întâmplă şi cu fiecare 
om în această lume. Ce se cere de la noi? 
Ca noi să transformăm fiecare zi în veş- 
nicie, fiecare zi. Aceasta este pocăinţa pen- 
tru noi, pocăinţa și lupta cu păcatele noas- 
tre. Păcatul să-l nimicesc în mine; şi când 
reuşesc aceasta prin pocăință, dobândesc 
bucurie dumnezeiască. Iată-mi veşnicia, 
iată ziua binecuvântată, iată ziua pe care a 
făcut-o Domnul, iată biruința mea asupra 
a tot ceea ce este muritor, asupra a tot ceea 





ce este păcătos, asupra a tot ceea ce este 
demonic. 


A cui zi mai cinstim azi? A Marelui şi 
Sfântului învăţător al lumii, a lui Vasile, Ar- 
hiepiscopul Cezareii Capadociei, omul care 
și-a transformat timpul vieții sale pă- 
mântești în veșnicie. Priveşte-l, ia aminte! 
Cum trăieşte el, cum în fiecare oră, în fie- 
care clipă el transformă timpul în veșnicie, 
trăieşte în Biserica lui Hristos şi cu puterea 
ei, el transformă timpul său în veșnicie. 


Fie ca Sfantul Vasile să reverse de la 
Domnul credinţă mare, dragoste 
evanghelică mare, rugăciune neîncetată, 
post aspru, milostivire, iubire de frați, iu- 
bire de Dumnezeu. Cu ajutorul tuturor 
acestor sfinte virtuţi să ne transformăm zi- 
lele noastre, nopţile noastre, orele noastre 
şi clipele noastre în veşnicie, să fim şi noi, 
atunci când vom ieși din această lume, cu 
sufletele pline de credinţă evanghelică, de 
dragoste evanghelică şi de toate virtuțile 
evanghelice, să ne înălțăm la Ceruri şi a- 
colo împreună cu toţi Sfinţii să-L slăvim pe 
Domnul nostru cel minunat și neschimbat, 
pe lisus Hristos, Căruia 1 se cuvine cinstea 
şi slava veşnică, acum şi pururea şi în vecii 
vecilor. Amin! 





11 ianuarie: 


Sf. Teodosie 
cel Mare 
(1529) 


Rugăciunea lui 
era neîncetată, 
privegherea de 
toată noaptea, 


CI 





Sf. Maxim Maârturisitorul 





wi 
răspunde 
e d! “2 A y A . 
k NS Ce înseamnă cuvântul Apostolului: 

ID 2 ÎN „Carnea şi sângele nu pot să moştenească 
ELL împărăţia lui Dumnezeu, (1 Cor. 15, 50)? 
A 

3 Carnea este pofta, iar sângele mânia. Cu 


dreptate deci cel ce nu se curățeşte de 
acestea nu poate moșteni împărăţia lui 
Dumnezeu. 


Din Patericul Sfântului Sava 





lacrimile din 
ochi totdeauna 
curgeau ca din 
niște izvoare. 


„Ia aminte la toate şi întru toate... Ţi s-au dat 
ochi ca, văzând lucrurile Domnului, să-L 
proslăveşti pe Dumnezeu; dar dacă nu vei lua 
aminte ca să-i întrebuinţezi cum se cuvine, te 


vor arunca în desfrânare. Ţi s-a dat limbă ca să 
slavosloveşti pe Atotbunul Ziditor; dar dacă nu 
vei lua aminte, poţi cădea în osândire şi hulă. Ţi 
s-a dat auz ca, primind prin el cuvântul lui 
Dumnezeu, să-ţi sfinţeşti prin el inima; dar 
dacă nu vei lua aminte, prin el poţi să-ţi 
otrăveşti sufletul.” 

PĂRINTELE ANDREI GRIGORE ZAMFIROIU 


Un suflet de poet mărturisitor în zeghe de deţinut 








Se-ntorc din hăul închisorii 
bărbații albi, cărunţi feciorii. 
Năvala vieții sfinte vine 

din temniţi, lagăre şi mine. 


Un crez de fier 
tună n istorie 

şi bezne pier 
lumini se-nglorie. 


Și augură diafani 

Anii ce înflor 
Zâmbetelor cui mi-i dor 
Și-i e dor de ani... 


Iar pe cine ştie unde, 

Tot în hrubele afunde, 

Un flăcău cuprinde gratii 

Cu pumni grei ca-n visul tatii... 


Și în anii care vin, 
noapte sfântă, zi-mi, 
ce bătrâni lerusalimi 
voru-mă vecin?... 


Ori e Cerul care-apleacă-n 
umbra ta cu bură 

zare lină... şi se-ndură: 
lună pe-un mesteacăn? 


Plânge, plânge, prizoniere 
Scrisa ta amară 

Pe destinul tău şi țară: 
Lacrimă şi fiere... 





D e pe dealurile Gorjului, pe băncile 
Facultăţilor de Litere şi Filosofie din Bucureşti, 
Grigore Zamfiroiu a fost dintotdeauna creștin 
profund, aşa cum l-a învăţat mama sa, ţăranca 
din Bumbeşti-Piţic. Învățător, profesor, psi- 
holog școlar, el va ajunge apoi pe frontul de 
răsărit şi prizonier în Siberii de gheaţă. Refuză 
cu demnitate să facă parte din diviziile pro- 
sovietice întoarse după 1944 în România, în care 
mulți ostași au fost înşelaţi să intre pentru o 
bucată de pâine. 


Va plăti cu ani noi de temniţă chiar în ţara sa. 
Eliberat în 1955, trăieşte o perioadă măr- 
turisitoare în viaţa sa de profesor. 


Într-o zi vine „un tovarăş inspector” şi la clasa 
învățătorului Grigore Zamfiroiu, unde are loc o 
originală lecţie de „intuiţie”, cum se chema pe 
atunci primul contact cu ştiinţele naturii. 
Inspectorul îi îndeamnă pe copii să răspundă în 
cor şi succesiv: dacă văd banca lor, dacă pot să 
pună mâna pe ea, dacă banca „este” şi la toate 
întrebările ei răspund afirmativ, în cor. 
Inspectorul le arată tabla şi repetă întrebările: o 
văd, pot să pun mâna pe ea, „este” şi vocile co- 
piilor răspund în cor cu „da”. 

Inspectorul (sigur pe reuşita metodei, pune o 
nouă întrebare): Copii, dar pe Dumnezeu Il 
vedeţi? 

Copiii (în corul încă sigur): Nu! 

Inspectorul: Puteţi să puneţi mâna pe El? 

Copiii (mai puţin siguri, parcă): Nu! 
Inspectorul: Deci, dacă nu-L vedeţi şi dacă nu 
puteţi să puneţi mâna pe El, Dumnezeu este? 
Copiii (şovăind, voci stinghere): Nu este! 


Inspectorul (satisfăcut): Aşa, copii: Dumnezeu 
nu este! 

Intervine profesorul: Domnule inspector, vă rog 
să-mi daţi voie să continui lecţia dum- 
neavoastră. 

Inspectorul (radios): Sigur că da! 

Profesorul: Copii, voi puteţi să puneţi mâna pe 
domnul inspector? 

Copii: Da, putem! 

Profesorul: Domnul inspector este? 

Copiii: Da, este! 

Profesorul: Copii, dar mintea domnului ins- 
pector o vedeţi? Puteţi să puneţi mâna pe ea? 
Copiuu: Nu! 

Profesorul: Este? 

Copuu: Nu este! 

Profesorul: Aşa copii, mintea domnului ins- 
pector nu o puteţi vedea, fiindcă nu este. Dom- „Cu cuget 
nul inspector nu are minte! 


14 ianuarie: 


Sf. 38 
Părinţi din 
Sinai și 33 
Părinţi din 
Rait, uciși 
de saracini 

în sec IV 


smerit slujind 
lui Dumnezeu, 
aţi zdrobit se- 
meţia vrăjma- 
șului,  fericiți- 


A urmat condamnarea la moarte într-un proces 
din al cărui lot au făcut parte, printre alţii, Radu 
Gyr şi părintele Ioan Ageu din Arad. Așteaptă 
luni de zile executarea în celula morţii de la Ji- 
lava, în timp ce soţia şi doi dintre cei trei copii Ă 
sunt arestaţi și ei. Apoi i se comută pedeapsa în lor, când aţi 
închisoare pe viaţă. Gustă din amarul temniţelor fost tăiați cu 
de la Jilava Și Aiud. In 1964 este eliberat odată sabia si omo- 
cu toţi ceilalţi deţinuţi politici. râti 


Vor urma ani de trăire creştină tot mai intensă, 
culminând cu primirea preoţiei, iar după 1980, 
când devine văduv, cu intrarea în viaţa mo- 
nahală. Părintele ieromonah Andrei ajunge să-şi 
vadă publicate o parte dintre versurile care i-au 
înseninat inima şi viaţa în anii grei de 
închisoare. 


gă lucrarea personală, izbăveşte neamul, deci şi pe cei 
catolici, nu doar pe cei ortodocşi. Rugăciunea atinge 
neamul. Părintele a îndemnat pe o maică să spună o da- 
tă pe zi Tatăl nostru în limba maghiară, căci se bucură 
mult cei din neam. Deci e clar că lucrarea merge până în 
spiţa neamului. Mănăstirea ajunge astfel să fie o mare 
bucurie și nădejde. Iar ţinta este Hristos, Care lucrează 
în ambele direcţii: şi la minus infinit, şi la plus infinit. 


Vă rugăm să spuneți un gând pentru frații de la 
Bisericuţă. 





Ne bucurăm mult de câte ori auzim de ei. Îi pomenim şi 
îi avem în inimă. Indemnul ar fi: să asculte de Părintele 
și să ţină strâns unii de alţii. Părintele Ioan de la Si- 
hăstria a zis un cuvânt care m-a marcat mult: ascultarea 
este de la Dumnezeu, iar răzvrătirea şi nemulţumirea 
sunt de la draci. Să fim conştienţi că atunci când vine 
răzvrătirea, nu suntem în duhul bun şi trebuie să o de- 
pășim. Aceasta îi îndemn: să asculte de Părintele. Şi 
pentru că ascultarea e de la Dumnezeu, Dumnezeu va lu- 
cra prin ea. 


Amin! Vă mulţumim! 








13 ianuarie: 


Sf. ler. 
lacob din 
Nisibe(1350) 


Muntemua. 


Incă fiind în zilele de praznic, până la Odovania din 14 ianuarie, 
vă oferim versurile unui frumos colind, a cărui origine este în 


COLINDUL BOBOTEZEI 


„Când Arie, întâ- 





iul  hulitor al 
Fiului lui Dum- 
nezeu și al Sfân- 
tului Duh, și-a 
ascuţit limba sa 
asupra  Făcăto- 
rului său și a tul- 
burat tot Egiptul, 
iar mai marele 
între împărați 
Constantin a a- 
dunat întâiul so- 
bor de sfinţi pă- 
rinţi a toată lu- 
mea, în Niceea, 
arhiereul lui 
Dumnezeu, la- 
cob, era acolo în 
mijlocul  soboru- 
lui sfinţilor pă- 
rinţi, apărând 
dreapta credinţă, 
iar pe Arie l-a de- 
părtat de la Bi- 
serică.” 


Aghios, Aghios, 


Hai cu toţi să alergăm, 


La Iordanul cel frumos, 
Acolo vine Hristos, 


Și pe pământ Se coboară. 


Astăzi Hristos în Iordan 
Se botează de Ioan, 
Astăzi şi Sfântul loan 
Vine către Iordan. 


Și dacă S-apropia, 
Domnul Hristos îi grăia: 
"Vino, loane, Mă botează 
Și legea o îndreptează." 


"Doamne, cum voi cuteza 


Pe Tine-a Te boteza? 
Eu sunt iarbă şi ţărână 


Şi-mi tremură a mea mână. 


Trecu Naşterea lui Hristos, 


La Iordan să ne-nchinăm. 


Duhul Sfânt din cer pogoară 


Tu eşti foc ce mistuieşti, 
Tu şi munţii îi topeşti, 

De 'Tine de m-oi atinge, 
Mă voi arde şi m-oi frige.” 


Proorocul cuteză, 
Mâna lui şi-o ridică, 
În Iordan o afundă, 
Pe Domnul Îl boteză. 


Atunci Cerul s-a deschis, 
Și un glas așa a zis: 

„Tu eşti Fiul Meu iubit, 
În Care bine-am voit.” 


Frumos Praznic a trecut, 
În carele Te-ai născut, 
Și acesta-i luminat, 

În care Te-ai botezat. 


Și de-acum până-n vecie, 
Mila Domnului să fie 

Și Botezul lui Hristos, 

Să ne fie de folos. 








IERIAREA 


Condiţie imperativă 


a mântuiru 





Greeu este a ierta, uneori pare de-a 
dreptul imposibil. Ce anume ne greşesc oa- 
menii, pentru ce să-i iertăm? De obicei 
pentru cele ale lumii acesteia şi pentru ră- 
nirea orgoliului propriu, cum ar fi: diferite 
datorii neachitate, înşelăciuni, furturi, cu- 
vinte defăimătoare, loviri, jigniri etc. 


A ierta în secunda următoare o faptă gravă 
înseamnă să ai multă iubire pentru 
aproapele şi să fii deja pe calea despătimirii 
și a lepădării de sine. Până acolo, însă, unii 
dintre noi mai avem destule lupte de câș- 
tigat pe tărâm duhovnicesc. Fiindcă totuşi 
dorim să iertăm, fiind condiţie imperativă a 
mântuirii, începem prin a-l îndreptăţi pe 
vinovat, căutându-i scuze de felul: n-am 
înţeles eu bine, o fi fost dezinformat, nu mai 
are de unde achita, poate-i bolnav, şi altele. 


Sunt bune şi acestea, dar de fapt, procedând 
astfel, nouă nu ne găsim nicio vinovăţie. De 
ce? Fiindcă nu vrem să ne amintim de câte 
ori am făcut şi noi unele asemănătoare sau 
mai rele şi să zicem în sinea noastră cum ne 
învaţă Părintele Arsenie Boca: „așa-mi tre- 
buie”. Ar fi un drum mai scurt, care ne-ar 
salva de mult zbucium lăuntric. 


O cale şi mai uşoară ne-a învăţat Părintele 
nostru duhovnic: „Dumnezeu iartă greşelile 
noastre înainte de a le face, dar nimic nu 
rămâne neispăşit”. Deci, dacă Domnul îi 
iartă pe toţi, și a dovedit-o pe cruce, cum să 
fiu eu neiertător? Iar ispăşirea este pro- 
blema vinovatului, pentru care mă rog, mai 
ales că poate am şi eu o vină. 


Așadar, cea mai folositoare metodă, pe care 
să o avem în vedere pentru iertarea aproa- 
pelui, este să-mi spun: „dacă Dumnezeu l-a 
iertat, atunci eu cum să nu-l iert?” sau 
„cum mă va ierta Dumnezeu pe mine, dacă 


eu nu iert?” condiţie la care mă angajez de 
câte ori zic rugăciunea „Iatăl nostru”. 
Iertarea este jertfă de iubire pentru celălalt, 
pe care Dumnezeu o primeşte ca pe o faptă 
bună făcută unuia mai mic al Lui. Face parte 
din comoara ce ne-o agonisim în Cer pentru 
vremea înfăţişării. 


O faptă creştinească importantă este şi 
aceea de a cere iertare. La început ne este 
greu din cauza orgoliului, deoarece, cerând 
iertare, acceptăm că am greşit. Sau poate o 
facem raţional, nu din dragoste, cu scopul 
unui câştig de imagine sau al unui câştig 
material, deci necinstit. Cu timpul o facem 
din obișnuinţă şi tot cerem iertare la câteva 
fraze. Încă se mai foloseşte forma „îmi cer 
iertare”, de parcă mi-o cer mie, în loc de a 
zice „vă cer iertare” sau „îţi cer iertare”. Nici 
nu ştiu cum a putut intra în uz prima 
variantă... Însă a cere iertare cu sinceritate 
şi din inimă este o frumoasă dovadă a 
dragostei. 


Iertarea ne scapă de multe necazuri, de la 
furie (cu consecinţele ştiute) la neuitare (cu 
amărăciunea şi resentimentele aferente). 
Fără iertare sinceră ne afundăm într-o 
tristeţe care ne poate înmbolnăvi şi din care 
cu greu mai ieşim fără ajutor duhovnicesc. 
Ilertând, facem o jertfă de iubire, după cum 
am mai spus, dar în acelaşi timp ne eli- 
berăm din captivitatea propriilor angoase. 
Deşi se ştie că nu-i uşor a ierta, dar văzându 
-ne dorinţa sinceră de a o face, Dumnezeu 
ne trimite Harul Său, pentru a desăvârşi 
ceea ce fără El nu poate fi definitiv şi nu ne 
va odihni. 


MN. 





12 ianuarie: 
Sf. Mc. 
Tatiana 


diaconiţa 
(226) 


„Frumoasă 
statornicie 
sufletească 
având Sfânta 
Muceniţă 
Tatiana și 
frumuseţea 
dreptei cinstiri 
de Dumnezeu, 
încă și 
strălucind în 
chip minunat 
de lumina 
muceniciei, își 
dobândește, ca 
prieten, pe 
Mirele Cel 
Curat.” 


Moaştele sale 
plăcut mirositoa- 
re se află în 
Catedrala mitro- 
politană din Cra- 
iova, fiind aduse 
de boierii Craio- 
vești în anul 
1453, pe timpul 
Binecredinciosu- 
lui voievod Nea- 
goe Basarab. 





ASCULTAREA ŞI LEPĂDAREA DE SINE -— 
ARIPILE VIEŢII MONAHALE 





Pe 21 iunie 2020, a doua duminică după Rusalii, de Duminica Sfinţilor Români, o parte din maicile de la 
mănăstirea Băița s-au așezat, cu rânduiala ierarhului locului, într-un alt locaş monahal, nu departe de 
vatră. Criscior este aproape de locul naşterii Părintelui Arsenie Boca, dar şi al preotului mărturisitor Ilarion 
V. Felea. In obşte sunt acum 5 maici şi surori, pe lângă alte trei vieţuitoare în vârstă aflate acolo. Maica 
stareță Varvara a primit cu multă deschidere să răspundă la câteva întrebări. Nădăjduim că răspunsurile 
vor fi prilej de mai bună înţelegere a luptei duhuniceşti, dar şi de apropiere prin rugăciune. 





Contează mult ca o obşte de monahi 
să fie în același duh? 


Sigur că este necesar ca obştea să fie 
în acelaşi duh. Altfel, se sparge uni- 
tatea obştii, lucrarea ei. O singură 
persoană dacă nu e în acelaşi duh şi 
deja se simte; lucrarea ei diferită îi 
afectează pe ceilalţi. 


De fapt, ce înseamnă a fi în acelaşi 
duh? 


În primul rând înseamnă a avea 
acelaşi duhovnic. Acest lucru este 
esenţial pentru o obşte de monahi. 
Altfel, lucrurile nu funcţionează. 
Obştea trebuie să aibă aceeaşi lu- 
crare, aceeași orientare, acelaşi ţel, 
acelaşi drum de urmat. Am avut un 
caz — o maică din altă obşte, care a 
venit la noi, dar nu a reuşit să ră- 
mână. Avea cu totul alte obiceiuri și 
acelea nu se potriveau cu rânduiala 
de aici. In cele din urmă a ales să 


plece. 


Asta ne duce la o nouă întrebare: 
este mai greu pentru cineva să se 
obişnuiască la mănăstire, dacă nu 
vine aici din tinereţe? 


Fără discuţie, tinereţea are atuul ei: 
se adaptează mai uşor, primeşte mai 
ușor lucrarea. Dar nu este exclusă 
intrarea în viaţa monahală la bă- 
trâneţe. Cunoaştem mari sfinţi care 
nu erau tineri când au ales 
mănăstirea: Sf. Pavel cel prost a in- 
trat la 60 de ani... La orice vârstă se 
poate intra în mănăstire și se poate 
face o lucrare duhovnicească de vârf. 


Unii dintre cei care citesc azi 
relatări despre monahii din vechime 
şi apoi merg pe la o mănăstire sau 
alta, ajung să se smintească şi zic că 
nu este nicio diferență între viaţa 
din lume şi cea din mănăstire, căci 
monahii de azi au tot comfortul. Ce 


face azi diferenţa între viaţa mo- 
nahală şi viața mirenilor? 


Părintele Arsenie spunea: poţi să fii 
un om foarte bun în lume: cre- 
dincios, iubitor de slujbe, corect, dar 
să nu fii bun de mănăstire. Pentru că 
viaţa de mănăstire presupune o le- 
pădare de sine şi ascultare mai mari. 
In mănăstire, că vrem, că nu vrem, 
acestea trebuie să se plinească. Dacă 
nu te sileşti să te lepezi de tine și să 
faci ascultare, ajungi să pleci din 
mănăstire, întrucât nu mai faci faţă. 
Pietrele tari se luptă mai greu şi mai 
mult în mănăstire — dar şi izbânda e 
mai mare, iar ispitele şi greul de- 
păşite îi aduc la o cunoștință mai 
mare de Dumnezeu. Iar pietrele moi 
reuşesc mai uşor, lupta nu e așa de 
mare. Însă toţi cei ce se silesc aici, 
vor reuşi. Aceasta este viaţa 
monahală: lepădarea de sine, de 
ideile proprii, de păreri, de dorinţele 





pe care le ai şi care aici nu se pot împlini sau 
nu trebuie, căci nu sunt de folos. Cercul în- 
chis al vieţii monahale obligă la aceasta. Iar 
ținta vieţii monahale este vederea lui Dum- 
nezeu, o ţintă mare şi înaltă, care se rea- 
lizează prin ascultare şi lepădarea de sine. 


Viaţa de mănăstire e mult mai simplă în la- 
tura exterioară, dar mai grea în interior, 
pentru că te loveşti de tine. Prin ascultare şi 
lepădarea de sine, trebuie să moară omul cel 
vechi și să se nască omul nou — duhovnicesc. 
Aceasta este singura lucrare pe care un mo- 
nah trebuie să o aibă în mănăstire. Aceasta a 
fost dintotdeauna şi azi este la fel. 


Atunci mai are vreo importanță viaţa de 
comfort pe care şi mănăstirile o oferă în 
anumită măsură azi? 


Lupta duhovnicească este aşa de mare încât, 
chiar dacă există comfort în mănăstire, cade 
pe un plan mult inferior, întrucât nu de el te 
loveşti şi nu el este esenţial în mănăstire. 
Aici te izbeşti de tine, de sinele tău, iar esen- 
ţa este lupta duhovnicească. Ea premerge 
oricărui fel de viaţă, oricărui comfort. Lupta 
duhovnicească este foarte mare, astfel încât 
nu mai ajunge să te afecteze faptul că ai com- 
fort în mănăstire. Prin intrarea în mănăstire, 
se declanșează această luptă duhovnicească 
şi ea lasă în urmă orice altceva material. 


Aveţi în obşte maici care au plecat de foarte 
tinere din lume, alegând mănăstirea. Cu ce | 
-ar putea atrage pe un tânăr de azi viaţa de 
mănăstire? 


Mănăstirea schimbă cu totul orientarea, o 
întoarce spre sine. În lume, orientarea este 
spre famillie, copii, cei din jur. Aici, un tânăr 
se poate angaja într-o lucrare duhovnicească 
mult mai ţintită, căci nu mai are alte pre- 
ocupări. Părintele Ioan de la Sihăstria Rarău 
mi-a spus odată un lucru care m-a speriat un 
pic: călugărul trebuie să urască toate cele ale 
lumii. Nu pe oameni, pe ei să-i iubească. Ci 
tot ce ţine de lumesc să urască. Apoi mi-am 
dat seama că monahul trebuie să urască tot 
ce ţine de duhul lumesc: tehnologiile, tot fe- 
lul de curente (de modă, alimentaţie, etc). 
Aceste curente sunt acum foarte puternice, 
ele tronează în lume, te loveşti de ele, că vrei, 
că nu vrei. Călugărul trebuie să scoată cu to- 
tul din mintea sa aceste preocupări şi să se 
orienteze strict spre partea duhovnicească. 


Atunci, ce oferă în schimb mănăstirea unui 
tânăr care nici în lume nu a fost foarte legat 
de tehnologii, curente lumeşti? 


Îi oferă bucurii duhovniceşti şi izbânzi per- 
sonale. Părintele Savatie Baştovoi spunea că 
cei din lume cunosc căderile călugărilor, dar 
nu le ştiu biruinţele. Sigur că şi cei din lume 
au biruinţe. Dar în mănăstire, pentru că ai o 
viață duhovnicească mult mai ţintită, ai iz- 
bânzi mai mari şi la tot pasul. Iar aceste iz- 
bânzi reprezintă mari bucurii. Până la urmă 


ajungi să împlineşti ceea ce zicea Sf. Sofronie 
Saharov: doar în mănăstire se poate realiza 
curățirea deplină a minţii. În lume, aceasta o 
reuşesc foarte puţini. Mănăstirea oferă un 
cadru în care, dacă vrei, poţi să reușești. De- 
pinde de silinţa personală a fiecăruia. lar 
dacă ajungi să-ţi cureți deplin mintea, vede- 
rea lui Dumnezeu este aproape. Părinţii din 
vechime ziceau că monahii de acum nu vor 
mai fi ca cei de demult. Dar şi acum se poate 
curăţi mintea. Părintele Arsenie zicea că cine 
doreşte, poate, deşi piedicile sunt mai mari 
în zilele noastre. 


Este intrarea în mănăstire o fugă de pro- 
priile origini, de propriul neam? O lăsare în 
spate şi o uitare a lor? 


Nici vorbă! Dimpotrivă — în mănăstire nu îi 
laşi în spate pe cei din neam, ci îi iei în spate 
şi împreună cu ei te duci înainte, chiar dacă 
eşti într-un alt cadru. 


Se simte mai puternic povara crucii unui 
neam în mănăstire? 


Da. De exemplu, la început eu am simţit-o 
mai mult prin anumite gânduri rele, pe care 
nu le aveam înainte. Mi-a fost evident că 
sunt gândurile moşilor şi strămoşilor mei. 
Dar la un moment dat nu au mai venit aceste 
gânduri. 


Ce înseamnă a lua crucea neamului, fiind în 
mănăstire? 


Finalitatea e izbăvirea împreună cu cei mai 
mulţi din neam. Inainte de a intra în mă- 
năstire, Părintele mi-a zis: de când te aș- 
teaptă cei din neamul tău! Adică cei din nea- 
mul meu care nu erau bine. Mănăstirea ajută 
mult pe cei din neam, scoţându-i din locurile 
de chin şi ducându-i în locurile de bucurie. 
Dumnezeu poate lucra prin jertfa aceasta, a 
vieţii monahale. Orice lucrare duhovnicească 
începe cu o jertfă. Iar intrarea în mănăstire 
este o jertfă, o mică jertfă, prin care ai lăsat 
cele lumeşti, mai la îndemână și ai optat 
pentru cele duhovniceşti, mai anevoioase. A- 
ceastă jertfă ridică neamul din iad. Sigur că 
şi în lume se poate face aceasta, dar aici e 
mai ţintit, firea (adică inclusiv neamul) se 
curăță mai repede. Se şi spune că Dumnezeu 
pedepseşte până la al şaptelea neam şi iz- 
băveşte până la al miilea. Ce frumos! Atunci 
nu merită să faci această jertfă? 


Apropo de neam... am remarcat că sunteți o 
obşte în care toate maicile au o parte din 
origini maghiare. Credeţi că puteţi ajuta cu 
ceva etnia din care în parte vă trageţi şi 
care acum 1000 de ani era ortodoxă? 


Sigur! Se leagă de ce spuneam mai înainte. 
Mereu întrebam pe Părintele: ce mă fac cu 
neamurile mele catolice, pentru că nu pot să 
le pomenesc? Dar sfinţia sa mi-a zis: Nu-ţi 
face griji! Tu fă-ţi lucrarea ta și Dumnezeu îi 
va ajuta şi pe ei. Intrarea în mănăstire, pe lân 











„În mănăsti- 
re te izbeşti 
de tine, de 
sinele tău, 
iar esența 
este lupta 

duhovni- 


ceasca.” 
Maica Varvara 








